I august 1526 konverterede Frederik I, som længe havde haft sympatier for [[reformkatolicisme]]n, til [[lutherdom]]men.<ref name="joh116">Johannesson, s. 116</ref> Det danske præsteskab måtte derefter gøre mange indrømmelser, og flere biskopper, som indsattes, fik forbud mod at søge indvielse i Rom. Evangelske prædikanter fik tilladelse til at prædike overalt, og flere frie forsamlinger oprettedes i de danske købstæder under kongens beskyttelse.<ref name="joh116" /> I Malmø fik forsamlingerne støtte af borgmestrene [[Jørgen Kock]] og [[Jep Nielsen]]. I 1528 blev oprettet et evangelsk bogtrykkeri i staden, og Jørgen Kock fik kongens tilladelse til at tage både [[Franciskanerordenen|gråbrødreklostret]] og [[Dominikanerordenen|sortebrødreklostret]] i besiddelse som stadens rådhus og sygehus.<ref name="joh117">Johannesson, s. 117</ref> Flere andre klostre tømtes rundt om i ærkestiftet omkring 1530, og det var kun domkapitlet i Lund, som bød modstand; klostrene i staden nedlagdes først efter afslutningen på grevefejden i 1536.<ref name="joh117" />
Historie